Segons indiquen alguns estudis clínics, els antecedents sociofamiliars de les persones amb dependència emocional podrien actuar com a factors de vulnerabilitat, si han patit o estan patint maltractament emocional o físic en el seu entorn familiar o social, tant per part de familiars directes com de parelles sentimentals.Un altre factor de risc és que la persona dependent presenti un perfil psicopatològic associat al trastorn de dependència emocional. Com a comorbiditats més freqüents en aquestes persones, hi ha la depressió i l'ansietat, que generalment estan relacionades amb la por a la separació o la pèrdua de la relació i la soledat, i també els trastorns de personalitat i el consum de substàncies. A més, alguns autors suggereixen que els comportaments com l'ansietat per separació i la cerca constant d'expressió afectiva per part de la parella poden portar a aquestes persones a experimentar ansietat i sentiments d'inferioritat. Alguns trets comuns d'aquestes persones són:Experimenten por a la soledat. Tenen baixa tolerància a la frustració i a l'avorriment, Senten un buit emocional. Tenen desitjos d'autodestrucció i ideació o intents de suïcidi. Tenen baixa autoestima i un autoconcepte negatiu, que no s'ajusta a la realitat.